Diari Oficial de la Generalitat Valenciana


Sumari del DOGV 6644, del 04-11-2011 (2011/11355)

RESOLUCIÓ de 28 de setembre de 2011, del director general d'Obres Publiques, Projectes Urbans i Habitatge, per la qual es renova el reconeixement del distintiu de qualitat marca Aidico producte: taulells de terratzo, amb la referència 0701P10/11.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6644

Data del DOGV
:   04-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11122


Data del document
:   28-09-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 28 de setembre de 2011, del director general d'Obres Publiques, Projectes Urbans i Habitatge, per la qual es renova el reconeixement del distintiu de qualitat marca Aidico producte: taulells de terratzo, amb la referència 0701P10/11. [2011/11281]  
Ramón Congost Vallés, en nom i representació d'Aidico Entitat de Certificació, SLU, domiciliada al Parc Tecnològic, av. Benjamin Franklin, 17, de Paterna (València), ha sol·licitat la renovació del reconeixement oficial del distintiu de qualitat, marca Aidico producte: taulells de terratzo, reconeguda per la Direcció General d'Habitatge i Projectes Urbans, amb la referència 0701P10/10.  
L'expedient per a la renovació del reconeixement d'aquest distintiu s'ha tramitat de conformitat amb la Llei 30/1992, de 26 de novembre, modificada per la Llei 4/1999, de 13 de maig, i mitjançant aquest s'ha comprovat el compliment dels requisits exigits pel Decret 164/1998, de 6 d'octubre, del Govern Valencià i l'Ordre de 26 d'octubre de 1998, del conseller d'Obres Publiques, Urbanisme i Transports.  
  
Per aquesta raó aquesta Direcció General resol:  
  
Primer  
Renovar el reconeixement del distintiu de qualitat que atorga Aidico Entitat de Certificació, SLU, denominat marca Aidico producte: taulells de terratzo, amb la referència 0701P10/11.   
Les característiques certificades per la marca Aidico, producte: taulells de terratzo, especificades en la norma UNE EN 13501-1:2005, per a ús interior, són: aspectes visuals, forma i dimensions, resistència a la flexió, càrrega de ruptura, resistència al desgast per abrasió, resistència al lliscament (grau de lliscament), absorció d'aigua i resistència a l'impacte. Les especificades en la norma UNE EN 13485-2:2005, per a ús exterior són: aspectes visuals, forma i dimensions, resistència a la flexió, càrrega de ruptura, resistència al desgast per abrasió, resistència a l'impacte, resistència al lliscament (grau de lliscament) i resistència climàtica.  
  
Segon  
L'abast del reconeixement de la marca Aidico, producte: taulells de terratzo és l'indicat en el Decret 107/1991, de 10 de juny, del Consell de la Generalitat Valenciana, i l'Ordre de 30 de setembre de 1991, del conseller d'Obres Públiques, Urbanisme i Transports, per la qual s'aprova l'LC-91. En particular, no és obligatòria la justificació de la recepció d'aquest producte mitjançant assajos en el cas que dispose de la marca Aidico, producte: taulells de terratzo.  
  
Tercer  
La validesa del reconeixement del distintiu marca Aidico, producte: taulells de terratzo és pel període d'un any natural comptador a partir de la data d'aquesta resolució, i queda supeditat al compliment de les condicions establides en el Decret 164/1998 de 6 d'octubre i Ordre 26 d'octubre, del conseller d'Obres Públiques, Urbanisme i Transports. El reconeixement pot prorrogar-se per igual període totes les vegades que ho sol·licite l'entitat de certificació.  
  
Quart  
Qualsevol variació en les condicions que han servit de base per al reconeixement del distintiu marca Aidico, producte: taulells de terratzo ha de ser comunicada a aquesta Direcció General en el moment en què es produïsca.  
  
Contra aquesta resolució, que no esgota la via administrativa, es pot interposar recurs d'alçada davant de la secretària autonòmica d'Infrestructures i Transport, en el termini d'un mes comptador des de la notificació, d'acord amb el que preveu l'article 114 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Aquesta resolució s'ha de publicar en el Diari Oficial de la Comunitat Valenciana per a coneixement general.  
  
València, 28 de setembre de 2011.- El director general d'Obres Publiques, Projectes Urbans i Habitatge: José Vicente Domine Redondo.